En lo sieglo XV los musulmans de la val d'Ebro charraban aragonés mientres que los de los reinos de Valencia, Murcia y Granada charraban l'arabe hispanico u algarabía. Bell autor considera que los musulmans de la val d'Ebro podioron conservar lo suyo romanz orichinal que no sería guaire diferent de l'aragonés y que dimpués s'aragonesizaría. Manimenos existe unatra interpretación que afirma que los musulmans de la val d'Ebro yeran arabizaus en tiempos de la reconquiesta y que fuoron abandonando paulatinament de l'algarabía como luenga corrient y de relacions. Los musulmans de la val d'Ebro que charraban aragonés y los de la Meseta que parlaban castellán rematoron desembolicando una literatura en romanz escrita en alfabeto arabe dita literatura alchamiada.